Valmistamine:  Lõika heeringas noaga hästi peeneks ja kooritud sibulad õhukesteks rõngasteks. Jäta neist kõige pisemad koogikeste kaunistamiseks, ülejäänud lõika tillukesteks tükikesteks. Sega kõik katteained kokku. Lõika koorikuta rukkileivaviilud suure terava noaga  kolmnurkadeks või ristkülikuteks. Võid ka teha viiludest teravaservalise plekkvormikese abil kettaid või muid meelepäraseid kujundeid, leiba kulub sel juhul muidugi rohkem. Kata leivapalad paksu segukihiga ja tõsta paarikaupa teineteise peale. Kaunista sibularõngastega. Serveeri noa ja kahvliga söödava suupistena.